
Együttműködési megállapodás

Jelen együttműködési megállapodás az alábbi felek között jön létre:

Szervezet neve: **Iskolakertekért Alapítvány (Alapítvány)**

Székhelye: 1172 Budapest, Petri u. 2.

Adószáma: 18646504-1-42

Nyilvántartási száma: 0101-0012030

Képviselő neve: Pauliczky Nóra

Intézmény (Együttműködő partner) neve:

Címe:

Fenntartója:

OM azonosítója:

Képviselője:

1. **Együttműködő partner a közösen megfogalmazott értékek és célok mentén szakmai együttműködést alakít ki az Iskolakertekért Alapítvánnyal.**

*A közösen elfogadott értékek:*

A kert élmény, kikapcsolódás, felfedezés, örömet nyújtó közeg gyerekek és pedagógusok számára egyaránt. A gyermekeket nyitottabbá teszi a természetre, annak éves ritmusára, hatásainak befogadására, működésének megértésére.

A kertben végzett tevékenység összetettségénél fogva is kiváló lehetőség a személyiség harmonikus fejlesztésére: a tanultak gyakorlatban történő előhívására, a kísérletre, a kooperálásra, új esztétikai élmények és érzékelések megtapasztalására, a gyermekek kertészeti alapoktatására, ökológiai folyamatok szemléltetésén keresztül alapvető környezet- és természetvédelmi szükségszerűségek felismertetésére, az egészséges és környezetbarát élelmiszer, valamint a tudatos fogyasztási szokások népszerűsítésére.

*Mindezekért közös célunk:*

* kihasználni az iskolakertben rejlő pedagógiai lehetőségeket, ösztönözni a gyermekek iskolakerti tevékenységközpontú és valóságalapú tanítását;
* az iskolakertet, mint a környezeti nevelés, fenntarthatóságra nevelés gyakorlóterepét működtetni, bemutatni természeti környezetünket, mint életünk alapját;
* a közösen végzett tevékenységek által megmutatni az együttműködés szükségességét és hatékonyságát, a generációkon átívelő tudás fontosságát, a munka becsületét;
* népszerűsíteni az ökológiai gazdálkodás szemléletét és módszereit alkalmazó iskolai kertészkedést, mint a természetet és az emberi kultúrát szervesen összekapcsoló tevékenységet.

1. **Együttműködő partner elfogadja, hogy iskolakertnek azt a (több részterületből összeadódó vagy egybefüggő; szabadföld, magaságyás vagy konténer) területet tekintjük, melyet valamely gyermekközösség (többségében óvodai, iskolai) rendszeres és értelmező tevékenységgel gondoz és azt az oktatás-nevelés szolgálatába állítja. A rendszeres tevékenység biztosításához minimum 20 m2-es iskolakerti terület szükséges; speciális indok esetében ettől el lehet térni.**
2. **Jelen együttműködési megállapodással Együttműködő partner belép (illetve tagságát megerősíti) az Iskolakertekért Alapítvány által koordinált Iskolakert-hálózatba.**
3. **Az Iskolakert-hálózatba való belépés ingyenes és az 5. pontban meghatározott kötelezettségekkel jár.**
4. **Együttműködő partner, mint Iskolakert-hálózati tag vállalja, hogy:**
   1. hozzájárul adatainak kezeléséhez az Alapítvány Adatvédelmi Szabályzatának megfelelően;
   2. kétévente eleget tesz az Alapítvány adatszolgáltató felkérésének, a kapcsolattartó személyében bekövetkező esetleges változást 15 napon belül bejelenti az Alapítvány felé, aki frissíti azt adatbázisában, hálózati levelezőlistájában;
   3. az iskolakert működését nyomon követi és lehetőségei szerint támogatja működési feltételeit;
   4. kezdeményezi intézményében az iskolakert-munkacsoport (javaslat legalább 2 fő) felállítását;
   5. az iskolakerti tevékenységeket megjeleníti pedagógiai programjában;
   6. az iskolakerti munkák és tevékenységek számára kommunikációs felületet biztosít honlapján vagy iskolai faliújságján;
   7. legalább évente egy alkalommal engedélyezi az iskolakert irányítójának és/vagy a munkacsoport képviselőjének részvételét iskolakert szakmai műhelyprogramon vagy az évente megrendezésre kerülő ingyenes országos Iskolakert-hálózati találkozón.
5. **Az együttműködés részeként az Iskolakertekért Alapítvány, az általa koordinált Iskolakert-hálózaton keresztül az alábbi szolgáltatásokat nyújtja Együttműködő partner részére:**
   1. hírlevelein és honlapján keresztül az iskolakert működtetésével kapcsolatos szakmai anyagokat, aktuális információkat közöl;
   2. megjelenő iskolakerti kiadványainak elektronikus változatát ingyenesen rendelkezésre bocsátja;
   3. megyei szintű nyitott iskolakert-műhelynapokat szervez, melyeken Együttműködő partner delegált képviselőinek ingyenes megjelenést biztosít;
   4. évente megrendezett országos Iskolakert-hálózati találkozóra ingyenes megjelenést biztosít;
   5. lehetőséget ad az Alapítvány által kiírt pályázatokon való részvételre;
   6. az Alapítványhoz beérkező, iskolakerti célú növények, eszközök, szolgáltatások ingyenes felajánlását közvetíti;
   7. kedvezményt közvetít iskolakert működtetéséhez szükséges eszközök vásárlásához (pl. 20% kedvezményt biztosító OÁZIS-kártya);
   8. lehetőséget kínál iskolakerti vonatkozású szakmai anyagok közös elkészítésére;
   9. lehetőséget biztosít az Alapítvány országos nézettségű honlapján és FB oldalán, hírlevelében való bemutatkozásra, saját és közérdekű hírek megosztására;
   10. közös érdekképviseletet biztosít az iskolakertben felmerülő problémák megoldásának keresésében a megfelelő fórumokon.

Kelt: …………………………………………………, 2019. ………………………………………………………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iskolakertekért Alapítvány Intézményvezető

A fenti együttműködési megállapodást támogatom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Fenntartó képviselője